যারা গিটার বা অন্যান্য বাদ্যযন্ত্র বাজানো শেখেন, তারা খেয়াল করবেন কোন নতুন সুর তোলার জন্য সেটা বার বার ধীরে ধীরে পুনরাবৃত্তী করতে হয়। প্রথমে সুরটা যত জটিলই মনে হোক না কেন, নিয়মিত চর্চায় তা সহজ হয়ে আসে। এক সময় সাবলীলভাবে দ্রুততার সাথে সেটা বাজাতে সক্ষম হয়ে যায়। এ সময় মস্তিষ্কে আসলে কি ঘটে? শেখার সময় নতুন নতুন সিন্যাপ্স তৈরি হয়। নিয়মিত পুনরাবৃত্তি সেই স্নায়ুপথের রাস্তাগুলো মসৃণতর করে তোলে দীর্ঘ-মেয়াদী-বিভবীকরণের মাধ্যমে। এক পর্যায়ে সুর একা একা বাজানো সহজাত হয়ে যায়। অন্যদিকে, শিক্ষার্থী যদি নিয়মিত সুরের চর্চা থেকে কিছুদিন বিরত থাকেন তাহলে উল্টো ঘটনা ঘটে। জড়তা চলে আসে, ভুল হওয়া শুরু হয়।